1. Να εντοπίσετε και να χρωματίσετε τα **ρήματα** στο πιο κάτω κείμενο.

«Ίσως θα έχετε ακουστά το όνομα Δον Κιχώτης! Ήταν ένας άρχοντας πολύ φτωχός από παράδες, μα πολύ πλούσιος σε φαντασία, και ζούσε δω και κάμποσα χρόνια στην Ισπανία, στην ξακουσμένη επαρχία της Μάντσας. Ο Δον Κιχώτης άρχισε τη ζωή του όπως όλοι οι άρχοντες του καιρού του. Πήγαινε συχνά στο κυνήγι και έπαιζε τα ζάρια με τον μπαρμπέρη του χωριού. Αργότερα όμως, σαν έφτασε τα πενήντα, τα παράτησε όλα και το ’ριξε στο διάβασμα».

2. Να βρείτε τα **υποκείμενα** των ρημάτων στις πιο κάτω προτάσεις.

* Ο Γιώργος γράφει μια επιστολή.
* Πολλοί άνθρωποι σκοτώθηκαν στο δυστύχημα.
* Οι κακοί τιμωρούνται.
* Ο θείος παρατηρούσε με προσοχή τα πράγματα.
* Διάβασες τα μαθήματά σου;
* Ο Κώστας παίζει ήσυχα και ωραία.

3. Να βρείτε τα **αντικείμενα** των ρημάτων στις πιο κάτω προτάσεις.

* Ο γεωργός οργώνει το χωράφι.
* Ο Νίκος μοιάζει με τον πατέρα του.
* Ο πατέρας διαβάζει την εφημερίδα.
* Αγόρασε πουκάμισο και παντελόνι.
* Ο μικρός πρίγκιπας διέκοψε πάλι τις σκέψεις μου.
* Οι μεγάλοι μάς δίνουν συμβουλές.

4. Να χαρακτηρίσετε τα ρήματα των πιο κάτω προτάσεων (που είναι μαυρισμένα) ως **αμετάβατα (Α)** ή **μεταβατικά (Μ)** και να συμπληρώσετε τα τετραγωνάκια.

Του **έστειλα** γράμμα.

Το τρένο **σταμάτησε**.

**Θα πάμε** εκδρομή αύριο;

Κάθε Σάββατο **σκάβω** τον κήπο.

**Να βοηθάς** τους δυστυχισμένους.

Οι ηθοποιοί **εμφανίζονται** στη σκηνή.

**Θα συναντήσω** το Γιώργο.

Το κορίτσι **ντράπηκε**.